ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιανουαρίου 1999 με την οποία επιτρέπεται στην Πορτογαλική Δημοκρατία να εφαρμόσει ένα μέτρο παρέκκλισης από το άρθρο 21 παράγραφος 1 στοιχείο α) και το άρθρο 22 της έκτης οδηγίας (77/388/ΕΟΚ) περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (1999/82/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία (77/388/ΕΟΚ) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27 παράγραφος 1,

την πρόταση της Επιτροπής,

Εκτιμώντας:

ότι, σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο δύναται, προτάσει της Επιτροπής, να επιτρέπει ομοφώνως, σε κάθε κράτος μέλος τη λήψη ειδικών μέτρων, κατά παρέκκλιση από την οδηγία αυτή, με σκοπό την απλοποίηση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής 7

ότι, με την επιστολή που έλαβε η Επιτροπή στις 17 Μαρτίου 1998, η Πορτογαλική Δημοκρατία ζήτησε την άδεια να λάβει ένα μέτρο παρέκκλισης από το άρθρο 21 παράγραφος 1 στοιχείο α) και από το άρθρο 22 της οδηγίας 77/388/ΕΟΚ 7

ότι, σύμφωνα με το άρθρο 27 παράγραφος 3 της οδηγίας 77/388/ΕΟΚ, τα άλλα κράτη μέλη ενημερώθηκαν, στις 19 Μαΐου 1998, για το αίτημα που υπέβαλε η Πορτογαλική Δημοκρατία 7

ότι σκοπός αυτού του ειδικού μέτρου είναι να επιτραπεί σε ορισμένες επιχειρήσεις που δραστηριοποιούνται στον κλάδο των κατ' οίκον πωλήσεων να ζητούν από τις φορολογικές αρχές την άδεια να καταβάλουν τον ΦΠΑ επί των πωλούμενων προϊόντων στη θέση των λιανοπωλητών τους, υπό τον όρο ότι όλος ο κύκλος εργασιών της επιχείρησης προέρχεται από τις κατ' οίκον πωλήσεις που πραγματοποιούν οι λιανοπωλητές οι οποίοι ενεργούν στο όνομά τους και για δικό τους λογαριασμό και ότι όλα τα προϊόντα που πωλεί η επιχείρηση περιλαμβάνονται σε ένα κατάλογο στον οποίο αναφέρεται η τιμή πώλησης στον τελικό καταναλωτή 7

ότι το παρόν καθεστώς παρέκκλισης περιορίζεται στις περιπτώσεις που η επιχείρηση πωλεί απευθείας τα προϊόντα της στους λιανοπωλητές, οι οποίοι τα μεταπωλούν απευθείας στους τελικούς καταναλωτές 7

ότι οι επιχειρήσεις που πληρούν τους όρους αυτούς και που έχουν δεόντως λάβει την άδεια από τις φορολογικές αρχές θα καταβάλλουν τον ΦΠΑ στο Δημόσιο Ταμείο με βάση μια προκαθορισμένη τιμή λιανικής πώλησης 7

ότι, ως εκ τούτου, οι ενδιαφερόμενοι λιανοπωλητές δεν θα οφείλουν πλέον να καταβάλουν τον ΦΠΑ επί των πωλήσεών τους και, κατά συνέπεια, δεν θα έχουν κανένα δικαίωμα έκπτωσης 7

ότι το παρόν καθεστώς συνιστά παρέκκλιση από το άρθρο 21 παράγραφος 1 στοιχείο α) της οδηγίας 77/388/ΕΟΚ, στο βαθμό που ο χονδρέμπορος θεωρείται ως υπόχρεος του φόρου για τις παραδόσεις αγαθών που πραγματοποιούν οι λιανοπωλητές στους τελικούς καταναλωτές 7

ότι οι υποχρεώσεις που συνδέονται με τις πωλήσεις αυτές (δήλωση, έκδοση τιμολογίων, πληρωμή, κ.λπ.) βαρύνουν το χονδρέμπορο, ο οποίος συνεπώς απαλλάσσεται, κατά παρέκκλιση από το άρθρο 22 της οδηγίας 77/388/ΕΟΚ, από τις υποχρεώσεις αυτές όσον αφορά τις παραδόσεις των προϊόντων του στον λιανοπωλητή 7

ότι ο κλάδος αυτός χαρακτηρίζεται από την ύπαρξη πολύ μεγάλου αριθμού μικρών λιανοπωλητών των οποίων τα μέσα και η οργάνωση δεν τους επιτρέπουν να εκπληρώνουν τις υποχρεώσεις τους σχετικά με τον ΦΠΑ και ότι, ως εκ τούτου, το καθεστώς αυτό αποτελεί μέτρο απλούστευσης και καταπολέμησης της φοροδιαφυγής 7

ότι, ως εκ τούτου, το συγκεκριμένο καθεστώς ανταποκρίνεται στις προϋποθέσεις του άρθρου 27 της οδηγίας 77/388/ΕΟΚ 7

ότι η Επιτροπή ενέκρινε, στις 10 Ιουλίου 1996, ένα πρόγραμμα εργασίας, συνοδευόμενο από χρονοδιάγραμμα προτάσεων που προβλέπουν μια προοδευτική και σταδιακή πορεία προς ένα κοινό σύστημα ΦΠΑ για την ενιαία αγορά 7

ότι, ως εκ τούτου, είναι σκόπιμο να χορηγηθεί η άδεια μέχρι τις 31 Δεκεμβρίου 2000, πράγμα που θα επιτρέψει να αξιολογηθεί τότε κατά πόσον το μέτρο παρέκκλισης συμβιβάζεται με τη γενικότερη προσέγγιση του νέου κοινού συστήματος ΦΠΑ 7

ότι η παρέκκλιση αυτή δεν θα έχει επιπτώσεις επί των ιδίων πόρων των Ευρωπαϊκών Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Πορτογαλική Δημοκρατία επιτρέπεται να εφαρμόζει, από την 1η Ιανουαρίου 1999 μέχρι τις 31 Δεκεμβρίου 2000, ένα ειδικό καθεστώς φορολόγησης στον κλάδο των κατ' οίκον πωλήσεων, που περιλαμβάνει διατάξεις παρέκκλισης από την οδηγία 77/388/ΕΟΚ.

Οι επιχειρήσεις των οποίων όλος ο κύκλος εργασιών προέρχεται από τις πωλήσεις κατ' οίκον που πραγματοποιούν λιανοπωλητές οι οποίοι ενεργούν στο όνομά τους και για δικό τους λογαριασμό, μπορούν να ζητούν από τις φορολογικές αρχές την άδεια να εφαρμόσουν τις διατάξεις των άρθρων 2 και 3, υπό τον όρο ότι:

- όλα τα προϊόντα που πωλεί η επιχείρηση περιλαμβάνονται σε έναν προκαθορισμένο κατάλογο τιμών που εφαρμόζονται στο στάδιο της τελικής κατανάλωσης,

- η επιχείρηση πωλεί απευθείας τα προϊόντα της σε λιανοπωλητές οι οποίοι, με τη σειρά τους, τα πωλούν απευθείας στους τελικούς καταναλωτές.

Άρθρο 2

Οι επιχειρήσεις στις οποίες έχει επιτραπεί να εφαρμόζουν το παρόν καθεστώς παρέκκλισης είναι, κατά παρέκκλιση από το άρθρο 21 παράγραφος 1 στοιχείο α) της οδηγίας 77/388/ΕΟΚ, υπόχρεες του φόρου που συνδέεται με τις παραδόσεις που πραγματοποιούν οι λιανοπωλητές τους στους τελικούς καταναλωτές.

Άρθρο 3

Οι επιχειρήσεις στις οποίες έχει επιτραπεί να εφαρμόζουν το παρόν καθεστώς παρέκκλισης, απαλλάσσονται από τις υποχρεώσεις του άρθρου 22 της οδηγίας 77/388/ΕΟΚ όσον αφορά τις παραδόσεις των προϊόντων τους στους λιανοπωλητές.

Άρθρο 4

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 18 Ιανουαρίου 1999.

Για το Συμβούλιο

Ο Πρόεδρος

O. LAFONTAINE

(1) ΕΕ L 145 της 13. 6. 1997, σ. 1 7 οδηγία όπως τροποποιήθηκε τελευταία από την οδηγία 96/95/ΕΚ (ΕΕ L 338 της 28. 12. 1996, σ. 89).